text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: Messianskur felagsskapur fyri lívi biðir ísraelsku stjórnina broyta kós
text: #000002
text: Ísraelski felagsskapurin Be’ad Chaim (“fyri lívi”) heitti herfyri á ísraelsku stjórnina um at steðga stuðlinum til fosturtøkur í sambandi við samráðingarnar um játtanina til heilsumál í 2019. Samstundis eggjaði felagsskapurin kristnum til at biðja fyri einum positivum aftursvari til átakið.
text: #000003
text: Felagsskapurin sendi í desember mánaði eitt bræv til ráðharrar og embætisfólk, sum eru við til at tilluta játtanir á fíggjarætlanini fyri heilsumál. Av játtanini til heilsumál eru 50 milliónir sjeklar – næstan 100 milliónir krónur – avsettar til fosturtøkuøkið. Í brævinum skundaðu tey undir eina broyting í fíggingini av fosturtøkum.
text: #000004
text: Tær mongu milliónirnar, sum eru avsettar til fosturtøkur, verða goldnar av ísraelskum borgarum gjøgnum skattin. Mett verður, at ein skurðfosturtøka kostar umleið 5.500 krónur, og ein tablett, sum steðgar graviditetinum, kostar millum 2.500 og 3.300 krónur.
text: #000005
text: – Tá eg hoyrdi, at Heilsumálaráðið verður skorið við 40 milliónum sjeklum, helt eg tað vera eitt gott høvi at gera vart við eitt mál, sum hevur knúst mítt hjarta í mong ár”, skrivaði leiðarin fyri Be’ad Chaim Sandy Shoshani í einum almennum brævi til stjórnarembætisfólk, íroknað forsætisráðharran Benjamin Netanyahu.
text: #000006
text: Umleið 20.000 lógligar fosturtøkur vórðu framdar í Ísrael í fjør, og í fíggjarætlanini hjá Heilsumálaráðnum kostar tað 49 milliónir sjeklar um árið. – Vit vita, at vit ikki kunnu steðga fosturtøkum í Ísrael, men vit biðja um, at stjórnin ikki rindar fyri hvørja einastu av teimum”, sigur Karin Miller, verkætlanarleiðari í Be’ad Chaim. ”Vit eggja teimum til at krevja av kvinnum, sum vilja hava fosturtøku, undir serligum umstøðum at rinda sjálvar, so peningurin ikki verður tikin av heilsufíggjarætlanini.” Hon sigur, at um so var, hevði talið á fosturtøkum sannlíkt fallið.
text: #000007
text: Sambært lóg fáa kvinnuligir hermenn, sum tæna í ísraelsku verjuni, upp til tvær ókeypis fosturtøkur, og kvinnur yngri enn 18 ár, eldri enn 40 ár ella stakar hava sama rætt. Men meira enn helvtin av kvinnunum, sum fingu fosturtøku góðkenda í fjør, hoyra ikki til hesar bólkar. Í roynd og veru vóru 56 prosent giftar.
text: #000008
text: Be’ad Chaim vísir á, at samstundis sum Ísrael nýtir milliónir til fosturtøkur, eru sjúkrahúsini á tremur, og fólk við torgreiddum sjúkum fáa ikki játtan frá trygging síni til læknaávísing sína.
text: #000009
text: Be’ad Chaim arbeiðir eisini fyri at stuðla kvinnum, sum gera av at eiga barn sítt. Tey veita mammum fíggjarligan stuðul í eitt ár eftir føðing, smábarnaútgerð, blæur, klæði og annað. Eisini bjóða tey ókeypis skeið um at vera foreldur, eins og tey arbeiða saman við herbergum fyri kvinnur við barn, sum eru í lívsvanda, tí tær gjørdust við barn.
text: #000010
text: Sambært stjórnini verður ein fosturtøka framd í Ísrael fyri hvørjar tíggju føðingar.
text: #000011
text: Guð virkar í lívinum hjá teimum ungu í Turkalandi, ígjøgnum sjónvarpsrásina Sat7-Turk
text: #000018
text: Fyri Sat7 Turk er tað umráðandi, at eggja og stimbra ungum kristnum á teirra trúarleið, við at bjóða teimum arbeiðsmøguleikar, har tey kunnu vera fyrimyndir fyri onnur ung. Hetta er ein vitnisburður f...
text: #000019